Συντεταγμένες: 40°57′46″N 24°21′33″E﻿ / ﻿40.96278°N 24.35917°E﻿ / 40.96278; 24.35917

Ο **Αμυγδαλεώνας** είναι κωμόπολη και έδρα ομώνυμης τοπικής κοινότητας του δήμου Καβάλας, της Περιφερειακής Ενότητας Καβάλας. Βρίσκεται σε απόσταση 7 χλμ. βορειοδυτικά της πόλης της Καβάλας. Η κωμόπολη, μέσω του οικισμού Σταυρού, ο οποίος δημιουργήθηκε από κατοίκους του πρώην οικισμού Κόκκαλα, αποτελεί συγκοινωνιακό κόμβο και προάστιο της πόλης της Καβάλας. Βρίσκεται πάνω στο ορεινό πέρασμα από τα τενάγη των Φιλίππων προς την Καβάλα, ανάμεσα στα όρη Σύμβολο και Καστανιές.

Στην κωμόπολη λειτουργεί δημοτικό σχολείο και γυμνάσιο, ενώ στα βορειοδυτικά του βρίσκεται το αεροδρόμιο γενικής αεροπορίας Καβάλα - Αμυγδαλεώνας "Λυδία" της Egnatia Aviation. Δυτικά της κωμόπολης βρίσκεται το δάσος του Αμυγδαλεώνα, ένα από τα 19 αισθητικά δάση της Ελλάδας.

Η τοπική κοινότητα Αμυγδαλεώνα είναι χαρακτηρισμένη ως αστικός ημιορεινός οικισμός, με έκταση 15,213 χμ² (2011).

Πληθυσμός
---------

Μόνιμος | Έτος | Πληθυσμός |
| --- | --- |
| 1991 | 1.553 |
| 2001 | 1.689 |
| 2011 | 2.724 |
| 2021 | 2.647 |

Πραγματικός (de facto) | Έτος | Πληθυσμός |
| --- | --- |
| 1961 | 1.208 |
| 1971 | 1.097 |
| 1981 | 1.529 |
| 1991 | 1.572 |
| 2001 | 1.697 |
| 2011 | 2.712 |

Ιστορία
-------

Επί Τουρκοκρατίας ονομάζονταν **Μαδεμλί** ή **Μπαντέμ Τσιφλίκι** και κατοικούνταν κυρίως από μουσουλμάνους.

Τη νύχτα της 5ης προς 6η Ιουλίου 1917, ελαβε χώρα μεταξύ των οικισμών Δάτο και Αμυγδαλεώνας των Φιλίππων, το μαρτύριο του Εθνομάρτυρα Μητροπολίτη Ελευθερουπόλεως Γερμανού Σακελλαρίδη, ο οποίος κατακρεουργήθηκε και απαγχονίστηκε από τον βουλγαρικό κατοχικό στρατό.

Μετά τη συνθήκη της Λωζάνης οι μουσουλμάνοι κάτοικοι προσέφυγαν στην Τουρκία και στον Αμυγδαλεώνα εγκαταστάθηκαν Έλληνες πρόσφυγες από την Καππαδοκία και τον Πόντο.

Αθλητισμός
----------

Ο Αμυγδαλεώνας διαθέτει χώρους άθλησης, όπως το Κλειστό Γυμναστήριο και το Δημοτικό Γήπεδο, στους οποίους, εκτός από αθλητικά γεγονότα, πραγματοποιούνται και άλλες δράσεις.

Το ποδοσφαιρικό σωματείου της περιοχής, Γ.Π.Σ. Δόξα Αμυγδαλεώνα, ιδρύθηκε το 1947. Την περίοδο 1998–99, το ανδρικό τμήμα κατέκτησε το πρωτάθλημα της Α' Κατηγορίας ΕΠΣ Καβάλας και μετά από αγώνες μπαράζ με την Ηρακλειά Σερρών και Κουδούνια Δράμας την άνοδο της στην Δ' Εθνική Κατηγορία.

Το 2012 ιδρύθηκε το σωματείο των βετεράνων ποδοσφαιριστών της Δόξας Αμυγδαλεώνα, το οποίο από την ίδρυσή του, μέχρι σήμερα συνεχίζει να δίνει φιλικούς και φιλανθρωπικούς αγώνες με ομάδες βετεράνων σε όλη την Ελλάδα αλλά και στο εξωτερικό,προάγοντας το ''ευ αγωνίζεσθαι'' και την κοινωνική αλληλεγγύη.

Υπάρχει επίσης ο Α.Ο. Αμυγδαλεώνα (Σάρισα) που ιδρύθηκε το 1983 και δραστηριοποιείται στο άθλημα της πετοσφαίρισης. Τα τμήματα του συλλόγου μετέχουν στα πρωταθλήματα της ΕΣΠ Θράκης - Ανατολικής Μακεδονίας.

Παραπομπές
----------

1. ↑  ΦΕΚ Δ 414/1991 Εφημερίδα της Κυβερνήσεως
2. ↑  Τάσος Σαββίδης, 27 Δεκεμβρίου 2015 ΠΛΗΘΥΣΜΙΑΚΕΣ ΜΕΤΑΒΟΛΕΣ ΣΤΗΝ ΠΕΡΙΟΧΗ ΤΩΝ ΦΙΛΙΠΠΩΝ ΤΟ ΔΙΑΣΤΗΜΑ 1913 – 1920 Αρχειοθετήθηκε 2020-09-28 στο Wayback Machine. zygoskavalas.gr
3. ↑  «Ιδού το Δάσος του Αμυγδαλεώνα, ΣΚΑΪ, Γιώργος Κεραμιτζόγλου, 22 Μαρτίου 2010». Αρχειοθετήθηκε από το πρωτότυπο στις 3 Φεβρουαρίου 2012. Ανακτήθηκε στις 16 Ιανουαρίου 2013.
4. ↑  «NatureBank - Τοπίο (ΤΙΦΚ) - Αισθητικό Δάσος Αμυγδαλεώνα Καβάλας». *filotis.itia.ntua.gr*. Ανακτήθηκε στις 9 Απρίλιος 2023.
5. ↑  «Γαράσαρη, Οι ρίζες μας (Τσοχανταρίδης)». Ανακτήθηκε στις 9 Απρίλιος 2023.
6. ↑  «Γαράσαρη, Οι ρίζες μας (Ιωσηφίδης)». Ανακτήθηκε στις 9 Απρίλιος 2023.
7. 1 2
8. ↑
9. ↑
10. ↑
11. ↑  Ελληνική Στατιστική Αρχή (21 Απριλίου 2023). «Αποτελέσματα Μόνιμου Πληθυσμού κατά δημοτική κοινότητα - Απογραφή 2021». *www.statistics.gr*. Ελληνική Στατιστική Αρχή.
12. ↑  ΠΛ 2:786
13. ↑  ΠΛΜ 8:80
14. ↑  «Μνημόσυνο 90 χρόνων από το θάνατο του Εθνομάρτυρα Μητροπολίτη Ελευθερουπόλεως Γερμανό - kavala net». Αρχειοθετήθηκε από το πρωτότυπο στις 5 Μαρτίου 2016. Ανακτήθηκε στις 30 Νοεμβρίου 2017.
15. ↑  ΛΥΜΠΕΡΑΚΗΣ, Αναρτήθηκε από ΘΕΟΔΩΡΟΣ. «Θεόδωρος Δ. Λυμπεράκης». Ανακτήθηκε στις 9 Απρίλιος 2023.
16. ↑  Συμεών Κοιμίσογλου, *Καππαδοκία. Μνημείο Παγκόσμιας Πολιτιστικής Κληρονομιάς, Ελλήνων Ιστορία, Πίστη, Πολιτισμός*, ILP Productions, Θεσσαλονίκη 2005, σελ. 431.
17. ↑  Απόφαση για τα γήπεδα proininews.gr
18. ↑  «Πρωταθλητές ΕΠΣ ΚΑΒΑΛΑΣ (ΕΠΣ ΑΝΑΤΟΛΙΚΗΣ ΜΑΚΕΔΟΝΙΑΣ)». *Ιστολόγιο Ελληνικό Ερασιτεχνικό Ποδόσφαιρο*. 3 Απριλίου 2012. Ανακτήθηκε στις 14 Απριλίου 2017.
19. ↑  ΣΩΜΑΤΕΙΑ Ε.Σ.ΠΕ. ΘΡΑΚΗΣ-ΑΝ.ΜΑΚΕΔΟΝΙΑΣ Ε.Σ.ΠΕ.ΘΡ.ΑΝ.ΜΑΚ.

Πηγές
-----

* Εγκυκλοπαίδεια Πάπυρος Λαρούς Μπριτάνικα, 1981, 2006 (ΠΛΜ)
* Εγκυκλοπαίδεια Πάπυρος Λαρούς, 1963 (ΠΛ)

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| 

| π • σ • ε
Οικισμοί του Δήμου Καβάλας |
| --- |
|  |
| Δημοτική Ενότητα Καβάλας | 
* Άγιος Σύλλας
* Άνω Λεύκη
* Άσπρη Άμμος
* Καβάλα
* Νέα Καρβάλη
* Λεύκη
* Παλιό Τσιφλίκι
* Σανατόριο\*
* Χαλκερό
 |
|  |
| Δημοτική Ενότητα Φιλίππων | 
* Αμυγδαλεώνας
* Βουνοχώρι
* Δάτο
* Ζυγός
* Κορυφές
* Κρανοχώρι
* Κρηνίδες
* Κρυονέρι
* Λιμνιά
* Λυδία
* Λυκόστομο
* Μικροχώρι
* Νέος Ζυγός
* Παλαιά Καβάλα
* Πολύνερο
* Πολύστυλο
* Φίλιπποι
 |
|  |
| 
* Έδρα: Καβάλα
 |

 |